ટ્રાન્સપોર્ટ સેક્ટરમાં હડતાલનું બ્યુગલ ફરી એક વખત સાંભળવા મળી શકે છે. આ વખતે પણ એ જ ત્રણ મુદ્દા છે જેને લઈને દર વખતે ટ્રકચાલકો હડતાલ કરી દે છે મતલબ કે ડીઝલના ભાવ, ટોલદર અને થર્ડ પાર્ટી ઈુસ્યોરન્સ પ્રિમીયમ મુદ્દે ટ્રકચાલકોની નારાજગી હજુ પણ યથાવત જ છે. આ વખતે આ ત્રણેય મુદ્દા એક સાથે ગરમાયા છે એટલા માટે સરકાર સામે કપરો પડકાર રહેશે. આ વખતે હડતાલનું એલાન ટ્રકરે કર્યું છે. ટ્રકર એટલે કે એવા ટ્રક માલિક જેમની પાસે એકથી 10 ટ્રકોનો કાફલો હોય છે અને જે ટ્રાન્સપોર્ટરો એટલે કે સામાનના વહન માટે માલ બુક કરાવનારા ગુડસ બુકિંગ એજન્ટોને ભાડા પર ટ્રક આપે છે.